რიმა პიპოიანი
რიმა პიპოიანი (სომხ. Ռիմա Պիպոյան, დ. 2 ივნისი, 1988) — სომეხი ქორეოგრაფი, რეჟისორი, მოცეკვავე და ცეკვის მასწავლებელი. ის სომხეთში თანამედროვე ბალეტისა და თანამედროვე ცეკვის ერთ-ერთი პიონერია. 2017 წელს რიმამ შექმნა კულტურული და საგანმანათლებლო ფონდი „ქორეოგრაფიის განვითარება“, რომლის მიზანია სომხეთში თანამედროვე ცეკვისა და თანამედროვე ბალეტის განვითარების ხელშეწყობა. პროფესიული კარიერის განმავლობაში მან მიიღო მრავალი ჯილდო და სერთიფიკატი როგორც სომხეთში, ასევე მის ფარგლებს გარეთ. რიმა პიპოიანმა თავისი ქორეოგრაფიული ნამუშევრები წარადგინა იტალიაში, ესპანეთში, სერბეთში, ხორვატიაში, რუსეთში, ბელორუსიაში, გერმანიაში, პოლონეთში, მოლდოვაში, საქართველოში, ბელგიაში, პორტუგალიაში და ა.შ.